ming030890/wiki-yue-high-quality huggingface dataset:
柏辛域陀尼亞

柏辛域陀尼亞（英文：FC Viktoria Plzeň）係捷克柏辛一間職業足球球會，依家踢緊捷克甲組足球聯賽。
柏豐28

柏豐28（英文：Bedford 28）係香港一棟單幢式住宅物業，喺九龍大角咀必發道28號（近塘尾道），屬32號校網 ，由新鴻基地產同市區重建局夾份發展，24層樓高，一共有94個單位。
柏賴恩當尼威

柏賴恩當尼威（Brian Donlevy，1901年2月9號—1972年4月6號）係一個美國嘅男舞台劇演員、電影演員、電視演員、製片人、演員，1924至1969年活躍。
柏辛

柏辛（Plzeň）係捷克第四大城，喺柏辛州，2023年人口18萬幾。
柏辛州

柏辛州（Plzeňský kraj）係捷克一個州，首府柏辛。
柏迪遜籃球會

柏迪遜籃球會（英文：KK Partizan）係塞爾維亞貝爾格萊德嘅職業籃球球會，依家打緊塞爾維亞職業籃球聯賽。
柏莎郡

柏莎郡（Berkshire，簡稱Berks），又叫做柏克郡，係英倫東南一個郡。伯莎郡冇自己嘅行政總部，有第一大鎮雷丁（Reading）。溫莎堡就係喺郡裏面嘅小鎮溫莎。
柏莎郡同英國皇室好有關係，英女皇伊利沙伯二世喺1958年賜予柏莎郡頭銜「皇家郡」，所以全名應該係「柏莎郡皇家郡」（Royal County of Berkshire）。
柏迪

柏度·干沙利斯·盧比斯（西班牙文：Pedro González López，2002年11月25號—），簡稱柏迪（西班牙文：Pedri），係一個西班牙足球員，司職中場，而家效力緊西甲球會巴塞隆拿。

攞過嘅獎
呢節要加長。
柏華特

柏華特（粵拼：paak3 waa4 dak6，法文：Benjamin Pavard，1996年3月28號—）係法國一個男足球員，司職中堅，喺2014年正式出道。

葳蕤史
呢節要加長。
佢曾經攞過或者提名過下面呢啲獎：
港澳居民來往內地通行證

港澳居民來往內地通行證（Mainland Travel Permit for Hong Kong and Macau Residents，俗稱回鄉卡），舊時叫港澳同胞回鄉證（Home Return Permit），由中華人民共和國公安部出入境管理局簽發，係具有或被視為中國國籍嘅香港人、澳門人返中國大陸（俗稱「回鄉」、「返鄉下」）過邊檢時必須出示證件，其他國籍人士可以用護照申請簽證過關。
港澳居民中嘅非中國公民唔可以用《港澳居民來往內地通行證》，譬如美籍港人返大陸必須申請中國簽證。

歷史
1949年10月1號之前，當時嘅香港政府同中華民國政府並冇限制中國大陸居民從內地移居香港，而一般人都可以隨意往來香港同大陸兩地。進出澳門嘅情況亦相似。
1951年1月30號，當時嘅廣東省人民政府頒佈《關於沿海旅客進出入國境的佈告》（粵公邊字第6號），規定自1951年2月15號起，所有旅客出入境前都要向所在地或目的地嘅縣、市以上人民公安機關申請出境或入境，經核准並取得通行證後，至准出入。當時如果要申請有關通行證，申請人須事先委託中國大陸嘅家屬或親朋，代向相關嘅公安機關申請。辦妥申請手續後，再由代申請人將辦妥嘅通行證寄畀申請人，申請人先至得以持通行證入境。
1956年起，港澳居民出入大陸前申請嘅通行證，改成憑港澳當局簽發嘅身份證件，響入境時向羅湖口岸或者拱北口岸嘅邊防檢查站，申領一次有效嘅《港澳同胞回鄉介紹書》。
1979年以前，港澳居民前往大陸要填寫《回鄉介紹書》，填寫時須列明返鄉目的、目的地同逗留時間等。
以前回鄉證係一本簿+回鄉證附頁
1979年7月10號廣東省公安廳宣佈，由1979年8月1號起，將一次有效嘅《港澳同胞回鄉介紹書》改為三年內多次使用有效嘅《港澳同胞回鄉證》，方便港澳居民前往大陸，證件大細同一本護照相同。另外每次入境時，持證人都要填寫「港澳同胞回鄉入境卡」，清楚列明目的地同日期等資料。同時，亦要向中國海關申報有冇帶住自用嘅免稅物品，好似手表、相機、限定嘅外幣等等。1980年12月起，《港澳同胞回鄉證》嘅有效期由3年延長到10年。1988年9月8號，《港澳同胞回鄉證》嘅照片頁上過膠並加貼電腦條碼。
由於每本《回鄉證》嘅查驗頁用完，就要換新證，對於經常需要過境嘅人，例如中港過境巴，貨車司機等，佢哋嘅證件用咗幾個月就要換，好唔方便，因此當局響1999年1月起推出現時嘅港澳居民來往內地通行證，同信用卡差唔多大，即係ISO 7810 ID-1標準，可以響有效期內無限次來往內地同埋港澳兩地。2002年開始，舊有嘅《回鄉證》亦都唔使再響查驗頁上扱印。
現時，中方亦為《港澳居民來往內地通行證》持有人提供類似香港入境處e-道嘅自助查驗系統，持有人只需要填妥授權書，記錄容貌同指紋之後，就可以用。
2008年12月31號，《港澳同胞回鄉證》正式被取代《港澳居民來往內地通行證》（因為最後一日簽發嘅最長有效期（10年期）回鄉證有效期響當日屆滿）。

申請方法
香港居民去香港中國旅行社申請。
澳門居民去羅理基博士大馬路南光大廈澳門中國旅行社申請。

批評
回鄉證好似外國護照旅遊簽證，申請要審批，唔係人人都有資格一定得到批發。例如香港一啲泛民主派人士。另外近年大批港澳居民北上中國內地（特別係深圳）娛樂場所吸食毒品，若果佢哋初犯會被公安機關行政拘留或者罰款，並且會響回鄉證嘅電腦檔案內附注有關嘅犯事紀錄。再犯會被吊銷回鄉證一段時間，禁止踏足內地限制期由三個月到三年不等。
港澳粵語

港澳粵語即係香港同澳門，粵語喺呢兩度都係最多人常用嘅語言，幾乎係人都識講粵語，香港人一般叫呢個語言做「廣東話」或「中文」。
香港粵語出名中英夾雜，係洋化咗嘅廣東話。香港粵英文化薈萃，結合各地文化。英文喺香港比較普及，加上喺好長一段時間香港都係早過中國接觸外來嘅新事物，過去唔熟英文嘅市民都會用廣州話拼讀日常嘅英文詞彙，所以香港粵語嘅英文外來詞非常普遍。

歷史
而家港澳通行嘅粵語，基本上大部分都同廣州市區嘅粵語有同一個來源，同時亦有好多其他粵語口音、其他語言嘅借詞組成。
1949年前嘅香港，由於粵、客混居，所以當時嘅香港粵語帶有好濃嘅粵客混雜口音（即香港客家話同香港廣府話喺音調同辭彙上互相影響嘅結果。）
1949年後，香港人講廣府話時開始出現大量音變，有人稱為懶音。當中最顯著嘅係鼻音消失（將n聲母讀成l聲母）同埋 w 介音嘅消失。好多人將「你」[lei⁵] 同「我」[ngo⁵] 讀成「理」[lei⁵] 同 [o⁵] 。將「國」[gwok³] 讀成「角」[gok³]，「過」[gwo³] 讀成「個」[go³] 。好多呢類發音已經存在幾十年，亦有大量市民由出世開始已經使用呢種發音。
不過，1980年代之前嘅大眾媒體依然盡力避免喺電台電視節目上出現呢類音變，直到而家，部分香港語言學家亦對所謂「懶音」屢加抨擊，並提出「正音」運動，諗住用古書嘅切音去代替現代通行嘅發音，譬如提倡將時間個間(gaan3)讀成「姦」(gaan1)。但係喺大多數大眾媒體、歌手同埋七、八十年代出世嘅一輩口中不時出現同古書唔一樣嘅發音，甚至已經成為主流。
整體上，香港粵語同廣州話到今日都仍然非常接近，香港大學等學術機構仍然奉廣州音為香港粵語嘅標準音。而廣州話都有部分類似嘅音變存在。

特色
其中特色之一就係中英夾雜，英文字直接使用，表達相同或者相似嘅意思同埋語法，舉例講：「今日去邊度食 lunch？」；「friend 嚟㗎」。
使用粵語嘅近似讀音讀英文詞非常普遍。「地盤管工」叫「科文」（foreman）、「煞車」叫「逼力」（brake）、「軸承」叫「啤令」（bearing）、「草莓」叫「士多啤梨」（strawberry）等等。唔少老人家仍然將「郵票」稱作「士擔」（stamp）、「保險」叫「燕梳」（insurance）等。另外，對男士可以稱呼「阿Sir」（aa3 soe4），對女士可以稱呼「Miss」（mit1 si4）。
而港式粵語有啲特別英文詞彙，保留原本嘅英文發音同寫法，不過唔遵守原先嘅語法同意義，祇係講香港話嘅用家先明同用。
港澳地區

港澳地區（粵拼：gong2 ou3 dei6 keoi1）係中華人民共和國對香港同埋澳門呢兩個特別行政區嘅嗌法。
兩地喺近代曾經係英國同埋葡萄牙嘅殖民地，亦係二戰後唯二畀外國勢力控制嘅中國領土；根據《中英聯合聲明》同《中葡聯合聲明》，兩地主權分別喺1997年7月1號同1999年12月20號移交返畀中國而實行一國兩制，仲用咗同中國社會主義唔同嘅資本主義社會制度。

香港
香港特區嘅旗
香港係中華人民共和國兩個特別行政區之一。香港全境由香港島、九龍同新界組成，其中以香港島北部至發達；地理環境上就由九龍半島等大陸土地，同埋263個島構成。截至2018年，約莫748萬人喺香港住緊。

澳門
澳門特區嘅旗
澳門喺南中國海沿岸，地處珠江口以西，全境由澳門半島、氹仔、路環同埋路氹城四笪地方所組成，陸地面積加埋33平方公里同海域面積85平方公里（2020年）。其中澳門半島北面同中國大陸連接，而氹仔同路環原先係兩個唔黐埋嘅離島，不過後期嘅填海工程就將呢兩個島完全駁埋咗喺一齊，仲將駁埋嘅嗰笪地方嗌做「路氹城」。
港澳臺居民居住證

中華人民共和國港澳居民居住證同中華人民共和國臺灣居民居住證，統稱港澳臺居民居住證，喺2018年9月1號開始簽發，係中華人民共和國公安部根據《港澳台居民居住證申領發放辦法》簽發畀喺中國大陸居住半年以上嘅香港、澳門、臺灣居民嘅證件，由縣級人民政府公安機關簽發，有效期限為五年，未滿16歲嘅港澳臺居民，可以由監護人代為申請同領取居住證。

簡介
港澳臺居民居住證係為符合申領條件嘅港澳台居民喺中國內地（大陸）參加社會保險、勞動就業、留學、就醫等，喺中國內地（大陸）享受《辦法》規定嘅權利、基本公共服務同便利，以方便港澳台居民喺中國內地（大陸）工作、學習、生活，保障港澳台居民合法權益，從事有關活動證明身份，根據《居住證暫行條例》嘅有關規定而制作、發放。

登載內容
港澳臺居民居住證登載嘅內容包括：姓名、性別、出生日期、居住地住址、公民身份號碼、本人相片、指紋信息、證件有效期限、簽發機關、簽發次數、港澳臺居民出入境證件號碼。

公民身份號碼
公民身份號碼由公安機關按照公民身份號碼國家標準編制。香港居民公民身份號碼地址碼用810000，澳門居民公民身份號碼地址碼用820000，臺灣居民公民身份號碼地址碼用830000。
港灣人工島

港灣人工島，又叫做港島（日文：ポートアイランド，英文：Port Island）係一個喺日本兵庫縣神戶市中央區嘅人工島。呢個島喺1981年（昭和56年）完全咗第1期工程，面積443公頃，當時佢係世界最大嘅人工島。港島喺1987年（昭和62年）動工擴建第二期嘅南町，喺2010年（平成22年）完成，令到港島面積擴大咗390公頃。喺港島嘅北面同神戶市中心係通過神戶大橋、Portpia大橋、神戶港港島隧道連接；而南面就通過神戶天空橋同神戶機場人工島連接。
港灣人工島係日本楔位文，重未完成，麻煩你幫手補充內容。
港澳客輪碼頭

港澳客輪碼頭（簡稱港澳碼頭）係香港目前主要嘅碼頭口岸，1985年9月27號啟用，位於香港島上環信德中心，提供往來香港同埋澳門嘅高速客輪服務。碼頭設有入境事務處上環出入境管制站以及海關設施。碼頭可應付每年1,500萬嘅旅客量，設有內、外兩座碼頭，中間有60公尺闊嘅水道畀船行，並以行人天橋連接。
除咗澳門航線外，港澳碼頭亦提供中山、珠海、深圳蛇口、廣州南沙等地方航線服務。
港澳碼頭售票處
行人天橋連接港澳碼頭
港澳碼頭旁嘅巴士總站，之前係「大笪地」

直升機坪
碼頭天台亦設置直升機停機坪，名為空中快線直升機場，由空中快線直升機有限公司（之前叫港聯直升機（香港）有限公司）營運，提供來往港澳嘅直昇機航班，由香港上環往澳門新外港碼頭大概要 16 分鐘，澳門新外港碼頭往香港上環大概要 19 分鐘。
另外，直升機場亦提供包機服務，前往澳門新外港碼頭、澳門國際機場、深圳寶安機場及廣州白雲機場。

跨境渡輪
碼頭提供多條航線來往香港、澳門及廣東嘅主要碼頭：
噴射飛航 - 往來澳門外港客運碼頭
金光飛航 - 往來澳門氹仔客運碼頭
珠江客運 - 往來珠海九洲港
招港客運 - 往來深圳蛇口碼頭
南沙客運 - 往來廣州南沙客運港
因武漢肺炎影響，所有航線已暫停服務直至另行通知。
信德直升機機場
金光飛航喺香港港澳碼頭嘅入閘口
一架由信德中心起飛嘅空中快線直升機

史
從前，上環港澳碼頭係露天嘅小碼頭，賣船飛個位都係露天嘅。喺信德中心啟用之後就移入室內，稱為港澳客運碼頭。
佢附近喺史上有著名嘅上環大笪地，係「平民夜總會」，有賣武南拳北腿、唱戲賣藝、睇掌相面相，賣涼茶、果汁、西瓜汁、成衣、褲頭帶，以及其他日用品嘅晚間流動小販。
港澳個人遊

港澳個人遊計劃，又叫做港澳自由行，一般簡稱做自由行，係一個容許中國大陸居民以個人旅遊嘅方式前往香港同澳門兩地旅遊嘅計劃。一般情況下，只要係計劃範圍內嘅城市，就可以經過簡單嘅簽証手續去港澳地區，最長可以留一個禮拜。其中，十一、五一同埋春節三個中國大陸主要長假期（黃金週）更加係港澳個人遊嘅出入境高峰期。港澳兩地都需要採取特別措施去疏導大量嘅出入境旅客。

社會問題
人流量高於香港市民數量，令環境擠逼。
水貨問題
犯罪率提升[未記出處或冇根據]
大陸不文明行為喺香港出現，常見有：陸童便溺、噪音爭議等。
港澳台灣同鄉會

港澳台灣同鄉會係一個以在香港台灣人為主嘅組織，由王秀如、王玉蓮、江佩貞、林耀明、林添茂同凌友詩等人發起。
佢哋喺香港同台灣兩地都自己設有，或者捐助一啲大學去設立獎學金。
佢哋嘅政治立場偏向親北京派，除咗發起人之一凌友詩本身已經係中國全國政協之外，港澳台灣同鄉會同中國八大民主黨派之一嘅臺灣民主自治同盟、廣州市台灣同胞聯誼會以及香港中聯辦亦不時有活動交流。
波爾定律

波爾定律係化學定律，指喺定量定溫下，理想氣體嘅體積同壓強成反比，由愛爾蘭化學家羅拔波爾提出。
波特

波特 (Potter)，另一個常見嘅英文姓氏，哈利·波特裡面個「波特」對應嘅姓氏。
波特王

波特王（1990年7月12號—），係一個臺灣男性YouTuber，本名陳加晉。早期影片以「幹話搭訕術」系列為代表，2019年開始改以時事同諷刺中國大陸政治嘅「粉紅月報」為主，呢個單元改成一個禮拜一次，改名「粉紅特報」。

經歷
波特王2016年開始到YouTube開做個人節目，首先係出「幹話搭訕術」（台文，直譯係廢噏撩偈法）系列短片而俾啲人認識咗佢。
到咗2019年12月14號，波特王出咗條同中華民國總統蔡英文合作嘅影片。出片後中國大陸度嘅合作方泰洋川禾旗下公司papitube就要求條片唔可以用「總統」字眼，波特王拒絕咗，跟著俾對方直接改埋波特王微博嘅密碼。papitube收尾就宣佈咗解除同波特王嘅合作關係。
波特航空

波特航空（Porter Airlines）係加拿大一間航空公司。
波照間機場

波照間機場（粵音：bo1 ziu3 gaan1 gei1 coeng4）係喺沖繩琉球群島嘅一個機場，喺1972年嗰陣起好兼且開放畀人用嚟搭飛機。
波爾塔瓦州

波爾塔瓦州（烏克蘭文：Полтавська область），係烏克蘭中部嘅一個州，首府波爾塔瓦。
波爾多

波爾多（法文：Bordeaux），又譯博都，係法蘭西第九大城，人口23.2萬。佢被認為係世界葡萄酒嘅中心。
波爾塔瓦

波爾塔瓦係烏克蘭波爾塔瓦州嘅首府，人口大約31萬。
波爾布特

波爾布特（Pol Pot，1925年5月19號—1998年4月15號），又譯波布，係赤柬領袖，做過柬埔寨共產黨總書記（1963年－1981年）、政府總理（1975年－1979年）等職務。
1975年4月17號到1979年1月7號，波爾布特為咗將柬埔寨改造成一個無分任何階級嘅社會，佢就喺全國發動種族滅絕行動，根據估計，波爾布特當政嘅三年零八個月期間，造成咗150萬至300萬柬埔寨人嘅唔正常死亡，史稱「紅色高棉大屠殺」。
1998年4月15號，波爾布特因心臟病去世（亦有講法係懷疑自殺或者謀殺）。
涂們

涂們（1960年2月16號—2021年12月12號）係中華人民共和國男演員，鄂溫克族，內蒙古呼倫貝爾人。2017年憑電影《老獸》攞到第54屆金馬獎最佳男主角。
涂氏

涂係唐人姓氏，喺《百家姓》裏頭排第464位。
涅斯托

涅斯托（古希臘文：Νέστωρ / Nestōr）係希臘神話裏面嘅一個國王。
佢喺伊利亞德當中扮演咗重要角色，亦有喺奧德修記裏面出現。
涂惠源

涂惠源（英文：Michael Tu；1966年1月22號—），係臺灣作曲家同音樂製作人。
涂醒哲

涂醒哲（Twu Shiing-jer，1951年6月17號—），臺灣政治人物，民主進步黨籍，嘉義縣朴子市出世，依家係任財團法人生物技術開發中心董事長，曾經做過嘉義市市長，本身係醫師專業。
涅夫勒

涅夫勒（法文：Nièvre）係法國布爾岡-法蘭琪-康堤其中一個省，編號58，首府訥韋爾。
楊洛婷

楊洛婷（英文：Rebeea Yeung，1981年5月16號—）係2003年度香港小姐競選嘅亞軍，2004年到2014年期間係無綫電視經理人合約女藝員。
佢同唐詩詠係圈中閨蜜。
楊永強

楊永強，OBE，GBS，JP（英文：Yeoh Eng-kiong、Yeung Wing-keung，1946年4月16號—）係香港政府前衞生福利及食物局（同前身衞生福利局）局長，1999年到2004年在任，因為SARS事件辭職。佢喺馬來西亞怡保出世。
楊汝萬

楊汝萬係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
楊江

楊江，香港親中派政治人物。

政治立場
佢係香港親中派嘅成員，反對香港獨立。由佢擔任會長嘅香港青年關愛協會，亦因為以暴力對待法輪功學員，得到一啲媒體嘅關注。

選舉經歷
喺2007年香港區議會選舉，佢曾經代表新界總商會參選屯門景峰選區，結果只係攞到818張選票，輸俾民主黨嘅何杏梅。
楊沛宜

楊沛宜（粵拼：joeng4 pui3 ji4；簡化字：杨沛宜；Linda Yang；2001年7月8號—）係一個北京細路女，喺2008年8月8號北京奧運會開幕式上面代林妙可把聲，而林妙可只係咪嘴。佢而家喺北卡羅萊納大學教堂山分校讀書。2007-08學年係北京市海淀區北大附小一年級12班學生。
楊洋

楊洋（粵拼：joeng4 joeng4；簡化字：杨洋；吳語上海片：yan1 yan1；英文：Yang Yang；1991年9月9號—）係中國男演員、歌手同舞者，上海人，祖籍安徽合肥。2008年出道，曾經拍過《旋風少女》同《微微一笑很傾城》而出名，2019年主演電競主題電視劇《全職高手》，做主角葉修/葉秋。
森重真人

森重真人（1987年5月21號—）係日本足球員，司職後衞，日本足球代表隊成員。

日本足球代表隊
佢代表日本參加過2014年FIFA世界盃。
森陽一

森陽一（1980年8月1號—）係日本足球員，司職前鋒，效力過橫濱水手，及水戶蜀葵。
森麻實道

森麻實道（英文：Somerset Road），係香港九龍九龍塘嘅一條馬路，由根德道開始，去到窩打老道。街名係嚟自英國森麻實。
棯子

棯子（粵拼：nem1 zi2）（學名：Rhodomyrtus tomentosa），係棯子科棯子屬嘅植物。一般棯子係指棯子木啲果仔。

特徵
常綠灌木，高1米左右；橢圓形葉對生，有基出三大脈，下面披毛；花單生葉腋，花期係七月到八月；果係漿果，未熟嗰陣係青色，八月到十月間熟，熟陣時係暗紫色，櫻桃咁大，果肉赤色，味甘，食得。
棯子花
棯子果未熟嘅
棯子叢喺香港西貢區
近距離，高清晰度嘅熟果。

分佈
分佈喺中南半島、菲律賓、日本、印度、斯里蘭卡、馬來西亞、印尼、台灣以及中國大陸嘅福建、廣東、廣西、雲南、貴州、湖南，廣泛分佈於中國華南粵、閩地區，生長於海拔50－900米啲地區，喺矮山坡地常見，係一種酸性土嘅指示植物。

入侵物種
棯子木喺美國佛羅里達州、夏威夷州同埋法屬波利尼西亞着列成入侵物種。因爲喺啲埞佢繁殖迅速，搶當地植物種群啲棲息地。
森重達也

森重達也（1971年10月21號—）係日本足球員，司職後衞，效力過大阪櫻花。
森馬奧沙保沙

森馬奧沙保沙（粵拼：sam1 maa5 ou3 saa1 bou2 saa1，葡文：Simão Sabrosa，1976年7月5號—）係個葡萄牙足球運動員，司職邊鋒，曾經效力過葡萄牙賓菲加。
棱柱

棱柱（粵拼：ling4 cyu2）、又嗌角柱（gok3 cyu2），係幾何學入面一種常見嘅三維多面體，指兩個平行嘅平面畀三個或以上嘅平面所垂直截得嘅封閉幾何體。

體積公式
棱柱有兩個面同一個高度，加上都係筆直，所以公式方面，多數都圍繞以下呢種。
呢種公式大多數都係知道兩個面嘅面積而用，凈得少數未知兩個面嘅面積而先另外求解兩個面嘅面積而定。
森麻錫郡

森麻錫郡（Somerset），又名森麻實、森馬實，地處英倫西南，北望碧仙桃海峽（Bristol Channel）。郡府湯頓（Taunton）。
棱萼莓屬

棱萼莓屬（學名：Gonocalyx）係杜鵑花目杜鵑花科嘅一個屬。
森魔

《森魔》（The Village）係套美國嘅劇情片、恐怖片、神秘片，喺2004年7月26號上畫，由禮切沙也馬蘭導演。片長108 分鐘，票房有256,700,000 美金。
楊貴智

楊貴智，台灣法律界人士，執業律師，法律白話文運動站長，Podcast《法客電台》主持人，曾經做過臺灣大型工會法律顧問。

政治立場
喺第11屆中華民國立法委員選舉，佢支持時代力量。
楊輝三角

楊輝三角，又叫帕斯卡三角形、賈憲三角形、海亞姆三角形、巴斯卡三角形（Pascal triangle），喺數學入邊經常用到，係二項式系數嘅一種寫法，排成三角形。
楊詩蒂

楊詩蒂（粵拼：joeng4 si1 dai3）係活躍喺1970年代嘅香港女歌手同演員，曾經幫無綫電視同麗的電視拍劇集。佢最多人識嘅代表作係1975年無綫電視劇集《乘風破浪》嘅同名主提曲，佢亦喺呢套劇度有角色。
楊超越

楊超越（1998年7月31號—）係中國大陸女演員，江蘇鹽城出世，白族人。佢2018年參選騰訊視頻嘅《創造101》出道，做咗組合火箭少女101成員，解散後繼續用個人身份發展，主要拍電視劇。
楊連碧

楊連碧係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
楊諾軒

楊諾軒，香港親中派政治人。

政治立場
佢嘅政治立場係親中派，曾經試過公開支持慶祝香港回歸同埋推廣愛國教育嘅活動。

選舉經歷
喺政府大幅度削減直選議席同排除民主派參選嘅2023年香港區議會選舉，楊諾軒曾經參選地區直選（黃大仙西），攞到13469票，成功當選。
楊貫一

楊貫一係香港親中派政治人物兼飲食界人士。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
派亞特海梅

派亞特海梅（芬蘭文：Päijät-Häme）係芬蘭嘅行政區，首府拉赫蒂。
派出所

派出所，差館一種，至細嗰隻，亦有叫警察社區聯絡辦事處，取自英文Neighbourhood police office。警察機構至基礎部份，多數直屬地方政府。轄區範圍好細，大城市入面一條街，鄉下入面一條村咁。可以係同地方打好關係，巡邏轄區，負責留守等報案之類。一間派出所，至多得幾位差人，冇專門拘留室、偵訊室等設施，但有啲房可以做暫時拘留用。
日本派出所稱為交番。
派拉蒙

派拉蒙影業（Paramount）係美國一間電影製作公司，1912年開張，總部喺加州荷里活，係荷里活六大片廠其中一間。而家由同名嘅母公司派拉蒙環球（Paramount Global）擁有同經營。
派大星

派大星（英文：Patrick Star）係海綿寶寶嘅次角同埋同名卡通片嘅主角，係一隻粉紅色嘅海星。佢係海綿寶寶最好嘅朋友，個人又肥又蠢，性格又傻又懶惰，成日都好鍾意唔做嘢。
除此之外，派大星亦都有得到好多評論家同埋擁躉嘅正面意見，令佢出現喺唔少嘅網絡Meme同埋YouTube Poop等等嘅網絡擁躉媒體。有人甚至話，Undertale角色Sans嘅講嘢音效都係由派大星嘅錄音嗰度剪過嚟嘅。
派安採石場

派安採石場（粵拼：paai3 ngon1/on1 coi2 sek6 coeng4）係中國廣東省廣州市嘅一間執咗笠嘅工廠。位置喺天河區同白雲區交界，洞旗峯嘅山腳附近。呢間工廠喺1993年11月成立，2000年執笠。

史
1993年11月，龍眼洞村政府同澳洲派安集團一齊合作，喺洞旗峯腳搞咗揼石工場出嚟。喺開廠無耐，因年產量達100萬m³，成為嗰時廣東最先進同規模最大嘅採石場。但好景唔長，1995年，廣州市人民政府為咗注重同保護生態環境，要求冚唪唥嘅揼石工場閂門。工廠收到政府通知之後，喺2000年宣佈工廠正式執笠。
活里站

活里站（英文：Wood Lane tube station）係英國倫敦地下鐵環綫同漢默史密斯及城市綫嘅車站，屬第2收費區，喺大倫敦漢默史密斯-富咸區。
活體實驗

活體實驗泛指喺生物活體入邊嚟做嘅實驗。In vivo係拉丁文「喺活體入便」嘅意思，亦即係「進行喺活體入便」嘅意思。喺科學領域，活體實驗通常指進行喺完整而且存活嘅個體入邊嘅組織嘅實驗，而唔係一部分組織，或死亡嘅個體。例如臨床試驗或者動物試驗。相反嘅係試管實驗。
活體組織檢查

活體組織檢查（英文：biopsy）簡稱活檢、生檢，係由動物或人類身上攞少量活組織作病理學診斷嘅一種檢查方法。
活麗明

活麗明（英文：Annamarie Wood，1975年—）係香港女模特兒，1994年度香港小姐競選嘅亞軍。佢係中英混血兒。
溺嬰

溺嬰係中國自古就存在嘅不良習俗，係指啲人將剛出世嘅嬰兒浸死。
早喺戰國時代就有話「產男則相賀，產女則殺之」。喺西漢初期，因為國家經濟唔好，一般百姓負擔唔起一種叫「男丁錢」嘅人口稅，「故不舉子」，「生子輒殺」。同樣情況，喺宋朝又一再重演。
康熙五十一年（1712年），清政府實行「盛世滋生人丁，永不加賦」嘅政策，雍正年間又有「攤丁入畝」，中國人見生仔有好處，先至減少冇溺殺男嬰，但係女嬰就冇咁好彩。
喺1979年，伴隨住中共政府嘅一孩政策，加上中國人重男輕女嘅傳統觀念，又再牽起新一輪嘅溺嬰潮。到咗2015年10月29日，中共十八屆五中全會通過兩孩政策，正式結束實施36年嘅一孩政策喺。
滄海一聲笑

《滄海一聲笑》係首中文歌，1990年電影《笑傲江湖》嘅主題曲，由黃霑填詞作曲、顧嘉煇編曲；有粵語同國語版，分別對應香港同台灣上畫版。

相關創作
1990年代後期，黃霑幫東海海鮮酒家創作廣告歌，就係用《滄海一聲笑》嘅曲再填過詞。
溶質

溶質（粵拼：jung4 zat1）係溶液入面被溶劑所溶解嘅物質，例如鹽水入面嘅鹽。溶質同溶劑係一對相對概念。
溶體

動物嘅細胞胞器。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨架 ⑧光面內質網 ⑨粒線體 ⑩液泡 ⑪細胞質 ⑫溶體 ⑬中心粒
溶體（粵拼：jung4 tai2，英文：Lysosome）係單層膜嘅細胞器，入面有幾廿種喺高爾機體送過嚟嘅水解酵素，可以有效噉分解生命所需要嘅有機物質。
滂母

滂母（粵拼：pong1 mou5；中古漢語拼音：phang）係中古漢語聲母，屬脣音嘅幫組，係次清聲母。呢個聲母接韻母時，無開合口之分，同四個等都可以接。
其例字如下（中古漢語拼音採用古韻羅馬字）：

擬音
因爲大多數嘅漢語族語言、域外方音、對音中，滂母大多發[pʰ]，所以學界一致同意將佢擬音爲[pʰ]。
註：過往學界曾用逆撇號「ʻ」代表送氣音，後來國際語音學學會已規範用「ʰ」作爲清音送氣符號，上表亦依規範統一。

上古來源
大部分學者都認爲滂母字來自上古漢語嘅[p]輔音，呢個音喺上古音到中古音嘅演變好穩定。

反切上字
《廣韻》度，屬滂母嘅反切上字有13個。
重唇：滂普匹譬披丕
輕唇：敷孚妃撫芳峰拂

演變
喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中滂母嘅重脣音仍稱滂母，而輕脣音稱敷母（fu1 mou5；中古漢語拼音：phyo）。

喺粵語嘅演變
早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語就係繼承自三十六字母階段嘅發音。
重脣音中，到現代粵語繼續係古音形態，對應嘅粵拼係p [pʰ]，對聲調嘅影響係：滂母字派入聲調中嘅陰聲調。
輕脣音中，佢喺三十六字母屬敷母，演化到現代粵音係f [f]，對聲調嘅影響係：敷母字派入聲調中嘅陰聲調。
切韻嘅滂母變敷母有條演化式：ph+i, y+a, o, u = pf。i, y即係三等介音（唔分開合口），佢嘅韻腹一旦係a, o, u，佢嘅聲母就會轉爲pf。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅p聲母來源自中古音嘅滂、並二母，f聲母來源自中古音嘅幫、滂、並、溪、曉五母。

喺吳語嘅演變
切韻嘅滂母喺吳語嘅演變同粵語一樣，重脣滂母繼續係古音狀態，輕脣敷母變爲f，滂母對應嘅係吳拼係ph [pʰ]，敷母對應嘅吳拼係f [f]。

喺普通話嘅演變
切韻嘅滂母喺普通話嘅演變同粵語一樣，重脣滂母繼續係古音狀態，輕脣敷母變爲f，滂母對應嘅普拼係p [pʰ]，敷母對應嘅普拼係f [f]。

喺日文嘅演變
喺日文，無論吳音定漢音，滂母字唔分輕重脣，一律變は行（[h]／[ɸ]），但促音化後轉爲重脣音ぱ行（[p]）。

喺韓文嘅演變
喺韓文，佢嘅聲母冇輕脣化，切韻嘅滂母一律繼續係重脣音，但喺送氣方面，有啲係ㅂ（[p]），有啲係ㅍ（[pʰ]），冇乜規律。如普讀보（bo），浦讀포（po）。

喺越南文嘅演變
喺越南文，無論輕重脣，絕大部分滂母都變成脣齒音ph（[f]）。只有重紐四等字轉th（[tʰ]），如匹（中古漢語phjit）讀thất。
溶菌酵素

溶菌酵素（英文：Lysozyme）係一種酵素，佢可以經過一啲化學作用整爛細菌嘅細胞壁。人體嘅一啲細胞分泌液入面都有溶菌酵素喺到，例如係口水、眼淚、鼻水；溶菌酵素亦都喺粒線體入面嘅細胞質顆粒體同埋蛋清入面搵到。
溶血

左：冇發生溶血現象嘅血紅細胞懸浮液，淡紅色唔澄清。中：放咗一陣之後嘅懸浮液，上半部分澄清冇色。右：正常嘅溶血現象，紅色液體澄清，長時間放喺度都冇沉淀。
溶血反應（粵拼：jung4 hyut3 faan2 jing3）一般講嘅係紅血球唔正常嘅分解現象。

介紹
紅血球喺一般嚟講，有110——120日嘅壽命，死咗嘅紅血球會喺肝臟同脾臟度分解。但部份疾病或因素會搞到紅血球唔正常分解而導致血液入面嘅紅血球含量減少。由於紅血球負責喺血液度傳啲氧氣畀身體各個部份，嚴重嘅溶血反應可以搞到身體組織死亡，危及患者嘅生命。

一般會引發溶血反應嘅因素
抗原-抗體反應（好似：輸錯血）
中毒
G6PD缺乏症（即係蠶豆症）
部份嘅治療過程（好似血液透析同使用心肺呼吸機）亦有可能引發溶血反應。
滁州

滁州（滁讀除，粵拼：ceoi4 zau1；普通話拼音：Chúzhōu）喺中國安徽東部，家下係地級市，叫滁州市。市府駐琅琊區。

地理
西面係合肥，北面係蚌埠，南面係巢湖，東面係江蘇省。佢離南京好近，納入到「南京一個鐘都市圈」，自古號稱「金陵鎖鑰、江淮保障」，係南京嘅北衞。

名
滁州得名自滁河，滁河古名叫「涂水」（涂嘅讀音同滁），滁州箇名有從「涂」到「滁」嘅演變。
「涂」據《說文解字》讀tou4（音圖），指嘅係發源四川益州流去雲南嘅一條河（今日嘅牛欄江）。當時江淮人借用咗呢隻字爲當地起名，但箇音就發成ceoi4，係因為「涂」通「除」，農曆十二月又叫「涂月」（讀除月），十二月底叫除夕。呢箇地名實質係用漢字形式保留嘅古代民族語譯音，因為長江下游舊時係淮夷、吳、越、楚呢啲民族嘅居地。
後來到南北朝時，「涂」演變爲「滁」，係啲人幫佢起箇更加好嘅聲符，來記錄呢箇發音，就唔再按通假字發音記錄。同時呢隻字亦講明當地嘅自然環境：「氵」表示滁河，「阝」嘅含義係山，「余」嘅古體表示屋噉解，講明當地係箇有山水嘅居地。
隋朝時正式設滁州，「滁」作為地名、河名定咗落來。

史
滁州喺隋開皇九年（589年）設立，歷史豐富，比如朱元璋就係滁州鳳陽人；1970年代鳳陽嘅小崗村首創「大包幹」，係中國農村改革嘅源地。文學上唐人韋應物《滁州西澗》有名句「春潮帶雨晚來急，野渡無人舟自橫」，宋人歐陽脩嘅散文名篇《醉翁亭記》喺呢度寫成，淸人吳敬梓出名嘅諷刺小說《儒林外史》亦喺呢度完成。

隋朝之前
喺夏商周時，呢度有方國鍾離國、椒國。大禹治水導淮，後來娶嘅老婆叫「涂山氏」，其中嘅「涂」就指呢度。秦漢時呢度屬九江郡，郡治喺陰陵（今日滁州定遠一帶）。楚漢相爭最後時，霸王別姬嘅古仔就喺滁州地方發生，虞姬墓就喺定遠。漢高祖初年，設全椒縣，係滁州地方最早嘅縣。
三國、晉朝時，滁河重叫「涂水」，滁州就嗌「涂中」，因為離東吳、東晉嘅京師南京好近，成爲軍事重地。東晉時有衣冠南渡，江淮一帶僑民好多，於是喺僑民集中嘅地方設同僑民原籍同名嘅州郡縣，呢咪嘢叫僑置。大量南渡僑民開發咗南方地區，形成更多嘅城邑。473年，宋朝喺度設新昌郡頓丘縣，治涂中鎮（滁州市區），滁州建城。梁朝成立之後新昌郡改名永陽郡，大同二年（536年）設譙州。陳朝太建七年（575年）喺盱眙嘅北譙州治搬來涂中鎮，改名南譙州。

隋朝之後
隋朝開皇九年（589年）設滁州，之後箇名流傳至今，共計1500年。基本上轄清流、全椒、來安三縣（來安係五代十國時改名自永陽縣，設於景龍三年（709年））。
喺唐天寶元年（742年）一度改名爲永陽郡。到明朝，因為朱元璋出身呢度，一度想喺鳳陽起中都，後來罷就，滁州成為直隸州，受南京直轄。
中華民國成立後，廢道、府、州、廳，啲縣直屬於省，於是1912年滁州降爲滁縣。
1949年中華人民共和國成立，設滁縣專區，下轄9縣，後改名滁縣地區。1992年改爲地級市成滁州市，轄2區6縣，1993年天長、明光升爲縣級市，而家轄2區4縣2市。

滁縣專區（1949年──1956年、1961年──1971年）
1949年10月1號，成立滁縣專區，隸屬皖北行署區，轄滁縣、來安縣、江浦縣、全椒縣、定遠縣、鳳陽縣、嘉山縣、盱眙縣、炳輝縣（9縣）
12月，江浦畀咗南京市（8縣）
1950年1月，攞返江浦（9縣）
1952年3月28號，編入巢湖專區嘅肥東縣（10縣）
7月25號，鳳陽畀咗部分畀宿縣專區懷遠縣（10縣）
8月7號，滁縣專區歸新成立嘅安徽省。
11月15號，江浦畀咗江蘇省泰州專區（9縣）
1954年11月，劃肥東部分畀全椒（9縣）
12月11號，肥東再畀多忽全椒（9縣）
1955年2月21號，盱眙畀咗江蘇淮陰專區（8縣）
5月，淮南市郊區分噉啲畀定遠、鳳陽（8縣）
7月，滁縣畀噉啲全椒（8縣）
1956年1月12號，滁縣專區同宿縣專區合併成蚌埠專區，滁縣專區無咗。
1961年4月7號分蚌埠專區椒全縣、嘉山縣、定遠縣、鳳陽縣、來安縣、天長縣，合肥市嘅肥東縣恢復滁縣專區（7縣）
12月15號滁全縣分裂爲滁縣、全椒縣（8縣）
1963年7月13號，合肥東市區畀咗部分去肥東（8縣）
1964年10月31號，定遠、肥東各出部分同六安專區嘅壽縣、肥西縣佢哋出嘅部分合成合肥長豐縣（8縣）
12月27號，全椒畀部分過滁縣（8縣）
1965年5月21號，肥東編咗去巢湖專區（7縣）
7月10號，合肥長豐畀咗部分過定遠（7縣）
1971年3月29號，滁縣專區改名滁縣地區。

滁縣地區（1971年──1992年）
1974年4月，嘉山畀咗啲過滁縣（7縣）
1975年12月29號，全椒嘅金壩公社嘅部分去咗滁縣、滁縣嘅黃圩公社畀部分去全椒（7縣）
1979年4月20號，來安畀咗部分去江蘇南京浦口區（7縣）
1982年11月25號，滁縣升爲縣級滁州市（1市6縣）
1985年11月，鳳陽畀咗部分去蚌埠市郊區。（1市6縣）
1992年12月20號，滁縣地區升爲地級滁州市。

政區
滁州共轄2區4縣2箇地級市。
市轄區
琅琊區
南譙區
縣級市
天長市
明光市
縣
全椒縣
來安縣
定遠縣
鳳陽縣
漢威廉斯

漢威廉斯（英文：Hank Williams，1923年9月17號—1953年1月1號）係美國男唱作人、歌手、結他手同作曲家，1937至1952年活躍。
漢堡扒

漢堡扒（Hamburg steak）係通常用嚟夾漢堡包嘅肉扒，通常都係用碎牛肉做成嘅肉餅，有時可能亦會將豬肉、雞肉 等做成漢堡扒，不過較細。

製作方法
準備好洋蔥，洋蔥切成細蓉。係平底鍋中放牛油（要放幾多就放幾多），融化之後放洋蔥粒炒軟，取出待涼。
然後拎面粉倒入碗，再加牛奶、蛋、炒好既洋蔥，免治牛肉，鹽和黑胡椒。如果唔想買免治牛肉用手拌或者用手拍肉，直到全部材料變成黏立立。
拎肉分成四份，放係保鮮紙上包成橢圓形。
拎油紙放到鍋上，以中火加熱同控放入牛油。待牛油融化後放入做好嘅肉。
煎熟咗一面，再換面煎1-2分鐘。
兩面都煎至金黃色之後，轉細火同埋加入2湯匙水，蓋鍋蓋，燜煎大概5分鐘即完成
漢堡王

漢堡王全球分佈。紅色係有分店，橙色係撤出咗，而澳洲嘅黃色代表以Hungry Jack's呢個名經營
漢堡王（Burger King，曾經叫堡加敬）係源自美國嘅快餐店，最出名嘅係漢堡包塊肉係用火燒熟，全球分店超過12,000間。

歷史
1954年，詹士麥靲摩亞（James Mclamore）同大衛艾家敦（David Edgerton）喺美國佛羅里達州邁阿美經營第一間 Burger King 餐廳。

香港
漢堡王喺1980年代第一次打入香港市場，初頭叫堡加敬，後尾叫漢堡飽王，但好快就撤出香港市場。
2003年11月，SSPHK攞到特許經營權重新引入漢堡王，喺香港國際機場開舖，之後喺太平山頂開多一間。
2007年12月，健味堡做咗香港第二個特許經營商，可以喺香港市區開舖，頭一間舖喺尖沙嘴，全盛時期有超過廿間舖，不過到2015年12月，剩低嗰5間舖正式全線執笠。SSPHK嗰兩間舖唔受影響。
2016年4月，SSPHK喺港鐵紅磡站大堂開設新分店，令到SSPHK嘅分店數目增加至3間，同年9月，再喺機場一號客運大樓禁區西大堂開設新分店，10月再喺中環士丹頓街開設新分店。
2019年1月2號，因為紅磡站美食廣場轉型，嗰度嘅漢堡王分店同時結業。之後中環士丹頓街分店同機場二號客運大樓翔天廊6樓美食廣場分店亦結業，而家只淨返山頂凌霄閣一間分店。
SSPHK經營嘅漢堡王山頂舖
健味堡經營嘅漢堡王黃大仙舖
漢堡證券交易所

漢堡證券交易所（德文：Hamburger Börse）係德國漢堡漢莎自由市嘅一座證券交易所。
漢堡證券交易所始建於1558年，係德國現存嘅最古老嘅證券交易所。目前，漢堡證券交易所旗下有四個分所：保險交易所、糧食交易所、咖啡交易所同一般證券交易所。
漢威資本

漢威資本管理有限公司（簡稱漢威資本）係華潤集團旗下公司，總部喺香港灣仔，係喺2006年開始，提供專注投資大中華地區嘅房地產專項投資。
佢主要業務集資、項目、物業、資產管理同退出服務。而舊時投資貴陽、蘇州、香港、北京、重慶物業投資，但由於進行架構重組，而家只有北京同重慶地區物業投資。而家主席宋林，同總經理任榮。
漢娜萼蘭

漢娜萼蘭（Hannah Arendt，1906年10月14號—1975年12月4號）係美國哲學家，出名研究極權主義。
漢壽

漢壽係中國湖南常德一個縣，總面積2023平方公里，人口76.7萬。
漢奸

漢奸（粵拼：hon3 gaan1），又寫做漢姦，如果根據《現代漢語辭典》定義，意思係「中華民族之中投靠外國侵略者，甘心受驅使，出賣祖國利益嘅人」。不過「漢奸」呢個詞喺歷史上唔同時間都曾經有過唔同意思[未記出處或冇根據]。最初喺漢族王朝以背叛漢民族，投靠同漢族為敵嘅異族漢人，針對民族而唔係國家[未記出處或冇根據]，例如歷史上秦檜就曾經因為同金國搞關係，結果長期俾人叫做漢奸賣國賊。
喺鴉片戰爭發生之後，喺面對其他國家侵略壓迫，中華唔同族群嘅人都變咗生死與共嘅整體，已經再無分民族，由於漢人係中國人主體，漢變成中國人泛稱。而喺抗戰嗰陣，有啲中國人投靠日本人掉轉頭打返中國人，呢啲掉轉鎗頭嘅人都俾人叫做「漢奸走狗」，針對呢類漢奸，愛國僑領陳嘉庚提議「敵未退出我國土即言和當以漢奸國賊論」，由國民參政會第二次大會通過，之後被譽為「古今中外最偉大的一個提案」。於是國民政府响1938年訂立《懲治漢奸條例》，1945年又立《處理漢奸條例》漢奸成為一個有法律意義嘅罪名。不過呢兩條條例喺1968年4月已經廢止咗。
2007年全國兩會嗰陣，中國社會科學院學術委員兼全國政協委員喻權域提出「漢奸言論懲治法」，以歐洲國家都有關於禁止為納粹翻案言論法例做例子，認為中國都應該有樣學樣，立法懲治漢奸言論。不過呢個提案畀人話影響言論同新聞自由而受到反對。

詞源
漢奸呢個詞，係《辭源》入面搵唔到，即係話喺五四之前，並無漢奸呢個詞，就算有都唔常用。而喺二十五史入面搵，就可以喺民國初年編纂嘅《清史稿》入面搵到漢奸呢個詞，即係話呢個詞唔會早過清朝開始有人用，而漢奸呢個詞喺《清史稿》總共出現過18次，大部份都係同鴉片戰爭有關，而第一次出現漢奸係喺卷 296 一份奏疏入面提到四川總督張廣泗「信漢奸王秋等，恐生他虞」，乃乾隆年代間初期苗族人反對改土歸流政策，有關漢人同呢啲苗族人勾結之事。

政治
香港民主黨前主席李柱銘喺2007年10月17號美國《華爾街日報》撰文，內容話希望美國總統喬治布殊透過北京主辦2008年夏季奧林匹克運動會呢個機會，要求中國改善人權。之後，喺香港嘅親北京政黨、媒體猛話李柱銘賣國，重有好多文章都批評李柱銘係「漢奸」。不過李柱銘就話俾人叫漢奸真係莫名其妙。之後天主教香港教區主教陳日君對呢啲嘢發表意見，話如果李柱銘咁都算漢奸，咁佢都唔介意做埋一份漢奸，覺得呢啲言論係搞笑。
不過泛民主派就聯署譴責呢啲指責係抹黑，係有人使橫手歪曲民主黨立場兼誤導街坊。
其實李柱銘成日因為同美國嘅關係而俾一啲親中報章叫佢做「李漢奸」，首先由前香港特首董建華喺一次立法會答問大會上公開話佢唱衰香港，之後親中政黨同報章都開始話李柱銘係漢奸。

「漢奸帽子」
除咗李柱銘成日俾人話漢奸，重有其他俾人話漢奸嘅例子，例如電影明星章子怡，就因為喺電影入面扮日本藝妓而俾人話佢係漢奸。另一個明星趙薇亦因為喺一個表演着過一件印有類似日本國旗圖案嘅衫而畀人話佢漢奸。

指控中國共產黨係漢奸嘅觀點
内文：指控中國共產黨係漢奸嘅觀點
中國共產黨政府不時會針對一啲異見或者民主運動人士（包括香港、中國內地等地），話佢哋係漢奸。但有啲人就會引用歷史事件或者其他觀點反駁，話真正嘅漢奸其實係中國共產黨，或者係中共嘅一啲領導人物。

戲
上海淪陷時期，電影公司俾日本人全面控制，呢個時期拍嘅電影，都俾人叫做「漢奸電影」，不過真正俾人話係為日寇侵略中國效勞嘅戲主要只有四套：《博愛》（1942）、《萬世流芳》（1943）、《萬紫千紅》（1943）、《春江遺恨》（1944）。
除咗咁，重有一啲電影係以漢奸做題材，例如2007年上畫嘅電影《色戒》，由李安執導，改篇自張愛玲同名小說，就係講一個漢奸嘅故事。
抗戰嗰陣拍嘅抗戰電影，亦經常出現漢奸作惡嘅情節，其中一啲出名嘅漢奸角式好似有湯司令、胡漢三、王柬芝、胡傳魁、翻譯官、張金龍、王連舉、何志武。另外李小龍電影《精武門》入面，一個叫「胡翻譯」（魏平澳飾）嘅漢奸角色亦相當家傳戶曉，雖然呢個角色係作出嚟，不過佢成個形象同個性幾乎成為漢奸代表。
犢神星

犢神星（Io），即係小行星85，係太陽系小行星帶嘅一粒小行星，喺1865年9月19號發現。
犬山犬子

犬山犬子 ，係日本嘅一個女藝人同埋配音員。
犬山記

《犬山記》（The Power of the Dog）係套2021年合拍（英文：Co-production (media)）電影，由珍甘比茵執導，班尼狄甘巴貝治、姬絲汀登絲主演。
呢套戲喺2022年奧斯卡金像獎攞到12個提名，最後只係由珍甘比茵攞到最佳導演獎。
犬塚友輔

犬塚友輔（1983年12月13號—）係日本足球員，司職後衞，效力過磐田山葉，甲府風林，及鳥棲砂岩。
犬后星

犬后星（Hecuba），即係小行星108，係太陽系小行星帶嘅一粒小行星，喺1869年4月2號發現。
潔茜西韋

潔茜西韋（英文：Jessie Sayre，1887年8月28號—1933年1月15號），全名潔茜伍德羅威爾遜西韋（英文：Jessie Woodrow Wilson Sayre），係美國前總統伍德羅威爾遜二女、教育家方濟各西韋個老婆。佢係一位政畀激進兼新派分子，尤其係大力支持同埋推動婦女參政權。

早年
威爾遜全家福
1887年響佐治亞州，潔茜出世，係伍德羅威爾遜二女，有一個家姐瑪嘉烈同埋細妹依莉娜。
佢私底下響新澤西州普林斯頓到生活，早年入讀響馬里蘭州巴爾的摩嘅古徹學院，佢同時係Gamma Phi Beta姐妹團嘅成員之一。
畢業之後，佢去到費城到打咗工三年。

住響白宮個陣
響1913年7月，佢老豆將潔茜嫁畀教育家方濟各西韋。方濟各西韋當時係哈佛法學院個校長，另外佢仲係伯利恆鋼鐵創辦人兼執行長（即香港嘅總經理）羅拔西韋個細仔。同年11月25號，佢哋響白宮正式結婚。
之後，佢哋去歐洲度蜜月，度完蜜月之後就因為老公方濟各西韋要轉去威廉士學院做嘢而要搬去麻省威廉斯敦。
響1915年1月17號，潔茜響白宮生咗大仔小方濟各西韋，而小方濟各西韋大個之後就好似潔茜咁，做咗一個新派分子。第二年，大女依莉娜西韋出世。響1919年，西韋兩公婆契咗個仔返嚟，改佢個名叫伍德羅西韋。
潘佩璆

潘佩璆，BBS（1955年11月9號—）係香港男醫生，香港立法會勞工界功能界別前議員，香港工會聯合會副理事長。臺灣出世。

選舉經歷
2012年香港立法會選舉轉戰地方選區選舉，喺香港島選區9號王國興名單排第二，結果攞到27,336張選票，王國興當選，佢落選。
喺2021年9月，佢成為香港特别行政區選舉委員會社會福利界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
潘信維

潘信維（粵拼：pun1 seon3 wai4；英文：Lil Pan），係臺灣音樂製作人、詞曲作家。

經歷
2014年，佢做咗跳蛋工廠嘅音樂總監。2021年，佢做咗臺灣選騷節目《大嘻哈時代》嘅音樂總監。
潔癖

潔癖係一種極端心態同埋行為，算係強迫症一種。有潔癖心理嘅人對衞生標準定得好嚴，唔想有一丁點骯髒。為咗唔好有污糟嘢，佢會好煩惱，做好多無謂嘅嘢，例如着晒太空衣、係咁洗手之類。

起因
教育：俾家長神父洗腦，污糟嘢想諗吓都唔得。例如豬好污糟，唔好食豬肉
以前經歷，受精神打擊：例如俾人淋屎，所以十幾年後都好似周身重有臭味，要一日沖涼幾次
江後賢一

江後賢一（1979年6月7號—）係日本足球員，司職中場，效力過甲府風林，SC鳥取，及愛媛FC。
江惠周

江惠周係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
江戶

江戶係古代日本江戶幕府嘅行政中心，逐漸取代本嚟個首都京都，到明治維新後正式做日本首都，同埋改名做東京。
江廷慧

江廷慧（英文：Vivian Kong Ting Wai；1995年10月5號—）係香港女歌手，2022年香港無綫電視歌唱選秀節目《聲夢傳奇2》參賽者。

《聲夢傳奇2》
第3集起分數取決於25位評判畀嘅燈數，即滿分為25分。
江志仁

江志仁（粵拼：gong1 zi3 jan4）係香港作曲家，筆名C.Y. Kong（主要使用）、山本洋太（出現喺陳奕迅《超人的主題曲》）或佢嘅諧音「思歪江」，攞過幾個作曲家大獎。
佢主要同王菲、張國榮等人作曲同做歌曲監製，近年做陳奕迅監製。
江慧楓

江慧楓在圍方主持「圍」系生活音樂會。
江慧楓（英文：Venus Kong Wai Fung，1993年5月15號—）係香港一名電台助理監製同主持人。2015年加入香港商業電台。參與嘅節目包括《在晴朗的一天出發》、《一切從音樂開始》、《串》同《聽楓的歌》等等。外號VK、飛機。江慧楓以前就讀大埔官立中學，與男子組合「ReVe」成員劉瑞祈同屬同屆中學同學。
江建民

江建民，係臺灣作曲家、結他手、音樂製作人。

簡歷
佢係1990年代流行音樂編曲代表人之一。2016年3月15號，佢同胡楊林喺武漢領證結婚。
江志強

江志強（英文：Bill Kong ，1951年—）係香港企業家同電影製片人，安樂影片總裁。
江志強1951年喺香港出世，老頭係香港早期電影發行人江祖貽。1980年代初由加拿大返香港接手安樂，將旗下嘅百老匯院線發展成爲全香港最大連鎖式院線。1990年代開始參與電影製作，並致力向國際影壇推廣華語電影，先後發行《臥虎藏龍》、《英雄》、《十面埋伏》等電影。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
江忞懿

江忞懿（英文：Yvette Kong，1993年1月18號—）係香港女泳手，游蛙式，多次創咗50米、100米及200米蛙式游水嘅香港紀錄，畀人叫做「香港蛙后」。佢係香港女歌手連詩雅個表妹。
灰山鶉

灰山鶉（學名：Perdix perdix）係雉科山鶉屬嘅雀，主要分佈喺歐洲同西亞。
灰熊山谷

灰熊山谷（英文：Grizzly Gulch）係香港迪士尼樂園入面嘅主題園區，喺2012年7月14號開幕。

背景故事
喺1888年8月8號，淘金者喺呢個美國西部山谷搵到嘅落腳點。原本係淘金者嘅聚散地，亦都係一群野生灰熊嘅棲息地。園區係以礦洞、灰熊同噴泉作為背景，帶賓客進入百幾年前嘅一個淘金小鎮。

建設
設計團體首先為灰熊山設計立體圖像同埋1:50至100嘅模型。然後以加州內華達山脈嘅峽谷同黃石公園作為藍本，到加州國家公園當地做古蹟考察，並由嚟自世界各地、超過一百人嘅製作團隊，用咗14個月時間去整。實際建築嘅時候先要用金屬網屈出凹凸位，再鋪上雕刻英泥，營造唔規則嘅山形效果。主題區入面嘅一景一物從設計到雕刻都係人手製作。

遊樂設施
噴泉山谷內其中一個噴泉。
灰熊山極速礦車（Big Grizzly Mountain）
噴泉山谷（Geyser Gulch）
灰熊山谷迎賓禮（Welcome Wagon Show）
灰海豹

灰海豹（Halichoerus grypus）主要分布響北太西洋，係海豹科裏面一個大成員。
灰林鴞

灰林鴞（學名：Strix aluco）係一種結實同中等身材嘅貓頭鷹，普遍分佈響歐亞大陸嘅林地。
灰熊

灰熊（Ursus arctos horribilis）係啡熊嘅亞種，主要分佈喺北美洲西北部，育空同阿拉斯加嗰頭。
灰熊山極速礦車

灰熊山極速礦車（英文：Big Grizzly Mountain Runaway Mine Cars）係香港迪士尼樂園灰熊山谷入面嘅遊樂設施，故事講述喺1888年8月8日，乘坐極速礦車向礦洞進發嘅時候，經過起伏不平嘅道路，被一隻背癢嘅灰熊改寫旅程，改為一條通往礦洞外嘅危險斜路。途中礦車將會喺主山峰停一吓再倒後行，呢個遊樂設施係香港迪士尼樂園第三座過山車。而同樣係第一期擴建計劃嘅沖天遙控車就係樂園嘅第二座過山車。

資料
灰熊山谷極速礦車，路軌全長一點一公里，玩大概三分鐘，穿越成個景區。樂園話礦車已經進行過超過一千個鐘嘅安全測試；就算遇到突發事件，五至八分鐘就會有演藝人員去協助疏散賓客，兩至三個鐘就可以重新開放。

故事場景
從灰熊山採礦公司出發，原本礦車要行嘅係8號洞，金礦熊爸爸（Rocky）因為R背脊撞到一個轉轍器，令路軌通往4號，礦洞外嘅斜路。
當礦車上到灰熊山嘅最高點，纜索突然斷裂，礦車突然就急速倒墜。
倒後行之後礦車再次停落嚟，抵達炸藥庫，兩隻灰熊唸住偷走庫入面嘅魚穫，金礦熊寶寶（Nuggets）就唔小心撳咗炸藥掣。
因為撳咗炸藥掣，礦車就好快咁爆發之後就再次向前衝。
最後抵達灰熊山採礦公司。

灰熊山谷小知識
「灰熊山谷」嘅主要地標「灰熊山」高27米，總面積達到5,497平方米。
製作團隊每建造一個立方米嘅山石，就需要用到700公斤嘅水泥。所以，「灰熊山」總共需要3,850噸水泥，亦即係153,916包水泥。
務求令「灰熊山」睇落更雄偉，製作團隊精心計算每一個細節嘅最佳比例，同埋運用視覺錯覺嘅手法；將離賓客較近嘅景物以1：1原大表現，並且將遠處嘅景物縮細，就令「灰熊山」望落更為巨大。
建構「灰熊山谷」嘅另一個最大挑戰，就係喺打造山石嘅時候必須忠於地理邏輯。為咗配合「灰熊山谷」嘅尋金故事嘅背景，製作團隊細心考究真實嘅地理狀況，並喺「灰熊山」建構咗無數嘅金礦礦脈，同其他山石形態一脈相連。
為打造最真實嘅西部曠野景緻，幻想工程師仔細咁參考咗人類喺1888年之前用過嘅各種採礦工具，務求令每一個小細節都更逼真。
「灰熊山谷」嘅山石工程非常細緻。製作團隊要將雕工所需嘅細緻程度分為四個等級，根據實際需要將整個主題區嘅不同區域再加以區分，從而更有效分配雕刻同繪畫工作，令每個區域嘅景物都細緻像真。
為咗畀賓客見到最真實嘅觀感，製作團隊喺動土前特別製作咗1:100同埋1:50嘅模型，並且就石刻嘅整體造型以及繪畫作仔細研究。
製作團隊更特登複製局部地區以及14款「灰熊山谷」內景材樣板。呢啲團隊觀察實物嘅細節。同時，團隊更為灰熊山研發出一種全新嘅石材同繪畫方法。
雕刻團隊總共用咗14個月嘅時間，精心雕刻咗面積約13,000平方米嘅石材。

安全設施
全長一點一公里嘅路軌總共裝咗500個安全感應器，號稱係全球最多，一旦系統啟動緊急煞停遊戲車廂，近百個賓客可以沿車軌隔離嘅平台同梯級，喺20分鐘之內全部疏散逃生，唔使驚半天吊。香港迪士尼工程服務經理江鏡泉話全條路軌穿梭整個「灰熊山谷」，由於行走範圍廣，當遇上緊急情況，樂園演藝人員將會分5隊出發疏散賓客，相信可以極少需要出動消防協助。佢提到新設施採多項雙重保障措施，例如路軌安全感應器以「一對對」咁運作，其中一個偵察對方喺0.2秒間無回應，包括樹葉遮擋，就會發出警報；礦車車轆裝上雙倍螺絲，再加保護罩，防止鬆脫。另外，負責推動礦車上山嘅鎖車扣亦係特別訂造「無縫」鋼，更安全耐用。喺月台附近嘅路軌磁力煞車系統，可確保減低車速返回車站。香港迪士尼遊樂設施及賓客服務總監陳志華亦都話，樂園已經累積試車超過1,000個鐘，期望可以喺6月中獲機電工程署正式批文。
灰斑鳩

灰斑鳩（Streptopelia decaocto）係鳩鴿科鳩屬嘅一個品種，分佈喺北美洲、歐洲同亞洲嘅南部。
湖南獨立運動

湖南獨立運動，現時有陣簡稱係湘獨，係支持湖南獨立自治嘅政治運動。由1903年歐榘甲主張廣東獨立嘅《新廣東》啟發，湖南革命黨人楊毓麟提出咗湖南脫離清帝國獨立建國嘅思想，仲攞咗「湖南人之湖南」做筆名寫咗《新湖南》。後尾到中華民國初年，喺聯省自治及制憲運動時期，湖南左派人士包括彭璜、毛澤東等人繼續獨立運動，主張建立「湖南共和國」，以脫離北洋政府獨立。當其時呢個主張唔係幾多人支持，而隨著北伐同埋湖南省憲法嘅廢除而收檔。美國漢學家裴士鋒認為，湖南獨立運動係受到咗湖南民族主義嘅啟發。

著作
《湘譜：湖湘文明簡史》：首部以湖湘自我立場，湘人主體史觀視角寫作的湖湘文明簡史。
湖南街

湖南街（英文：Wu Nam Street），係香港香港仔一條馬路，由成都道開始，去到香港仔大道。街名係嚟自湖南。
湖南話

湘語，又叫湘方言。係中國七大方言之一。湘係湖南簡稱，湘語即係湖南地區最多人用嘅語言，所以湘語又叫湖南話。
湘語有分北片湘語同南片湘語，北片又叫「新湘語」，以長沙話代表；南片又叫「老湘語」，以雙峰話代表。
湖南國際會展中心

湖南國際會展中心（英文：Hunan International Conference & Exhibition Center）喺中國湖南長沙嘅展覽中心，位置喺開福區，南靠三一大道；西靠會展路；東靠歡城路。

概况
展館總建築面積100,000平方米，展廳面積50,000平方米，可設國際標準展位2,000個，同時舉辦500－1000個展位嘅展覽3個，都可根據需要分隔成風格唔同嘅多種展區。國際會議區擁有25套唔同規格嘅會議廳，裝配有同聲翻譯、多媒體演播系統設施。